b'\n_START_ARTICLE_\nGeneralstaben\n_START_PARAGRAPH_\nGeneralstaben blev etableret under Englandskrigene 20. januar 1808 som H\xc3\xa6rens \xc3\xb8verste kommandomyndighed i Danmark. 1932 blev Generalstabens status som selvst\xc3\xa6ndig myndighed direkte under Krigsministeriet oph\xc3\xa6vet, hvorefter Generalstaben videref\xc3\xb8rtes som en stab i Generalkommandoen. Generalstaben oph\xc3\xb8rte helt i 1950 og blev erstattet af H\xc3\xa6rkommandoen._NEWLINE_Under Generalstaben fandtes Generalstabens topografiske Afdeling, som i en \xc3\xa5rr\xc3\xa6kke havde eneret p\xc3\xa5 at udf\xc3\xa6rdige landkort over dansk territorium.'